google/wiki40b huggingface dataset:
MedlinePlus

Το MedlinePlus είναι δωρεάν ιστότοπος ο οποίος προσφέρει πληροφορίες πάνω σε θέματα υγείας και ιατρικής για ασθενείς και οικογένειες ασθενών. Ο ιστότοπος περιέχει πληροφορίες από την Εθνική Βιβλιοθήκη Φαρμάκων των ΗΠΑ, τα Εθνικά Ινστιτούτα Υγείας των ΗΠΑ καθώς και από άλλες κρατικές υπηρεσίες και οργανισμούς υγείας των ΗΠΑ.
Τη διαχείριση του ιστότοπου έχει η Εθνική Βιβλιοθήκη Φαρμάκων των ΗΠΑ. Τα άρθρα είναι γραμμένα στην Αγγλική ενώ ένα μέρος πληροφοριών είναι διαθέσιμο και στην Ισπανική.
Στέφανος Πάργας

Βιογραφία

Η καταγωγή του Νίκου Ζελίτα ήταν σίγουρα από τη Δρόβιανη της Ηπείρου και σύμφωνα με σχετική επιστημονική έρευνα θεωρείται, ότι γεννήθηκε μάλιστα εκεί το 1888, ενώ στη συνέχεια βρέθηκε σε πολύ νεανική ηλικία στην Αλεξάνδρεια της Αιγύπτου, προκειμένου να εργαστεί στο εμπορικό γραφείο του θείου του Δρόσου. Άλλη, γενικότερης αναφοράς πηγή, αναφέρει ως τόπο γέννησής του την Αλεξάνδρεια. Ο Ν. Ζελίτας, εργαζόταν στο γραφείο του θείου του παράλληλα, ακόμα και όταν ξεκίνησε να ασχολείται με το περιοδικό Νέα Ζωή, ως μέλος του διοικητικού συμβουλίου του συλλόγου και της συντακτικής επιτροπής του περιοδικού και συνέβαλε με μεταφράσεις σταθερά, από το 1908 και μετά, αλλά και τα πρώτα χρόνια έκδοσης των Γραμμάτων. Με τη δημιουργία του ομώνυμου εκδοτικού οίκου άφησε την προηγούμενη εργασία του για να ασχοληθεί επαγγελματικά πλέον με τις εκδόσεις. Λόγω της αντιδικτατορικής του στάσης απέναντι στην Δικτατορία της 4ης Αυγούστου, μετά από παρασκηνιακές ενέργειες της δικτατορικής κυβέρνησης ο Στέφανος Πάργας υπέστη σειρά διώξεων από τις αιγυπτιακές αρχές, που έφτασαν ως και την απόφαση απέλασής του προς την Ελλάδα. Η απέλασή του τελικά  δεν υλοποιήθηκε, καθώς ο σημαντικός αυτός εκδότης του αιγυπτιακού Ελληνισμού, πέθανε στην Αλεξάνδρεια, το 1938, κατά τη διάρκεια εγχείρησης.

Έκδοση του περιοδικού Γράμματα

Υπήρξε ένας από τους βασικούς παράγοντες της εκδοτικής ομάδας, η οποία ίδρυσε το περιοδικό Γράμματα (1911-1919) και ήταν ο μόνος, ο οποίος συνέχισε την έκδοσή του από το 1917 ως το τέλος. Με τον επαγγελματισμό που τον διακρίνει ο Πάργας αναδεικνύεται σταθερά σε πρωταγωνιστής του περιοδικού γενόμενος ο διαχειριστής κι αργότερα ο διευθυντής του. Το προσωπικό Αρχείο του Πάργα αποτελεί ουσιαστικά και το Αρχείο των Γραμμάτων.
Παράλληλα με την ενασχόληση στο περιοδικό είχε και την ιδιοκτησία του ομώνυμου εκδοτικού οίκου Γράμματα, από τον οποίο εκδόθηκαν έργα του Κωστή Παλαμά, του Δημοσθένη Βουτυρά, της Μυρτιώτισσας (Θεώνης Δρακοπούλου), του Κωνσταντίνου Θεοτόκη, του Κώστα Βάρναλη, του Γρηγορίου Ξενόπουλου και άλλων λογοτεχνών. Ο ίδιος εκδοτικός οίκος εξέδωσε πρώτος και τα Άπαντα του Λορέντζου Μαβίλη.

Έκδοση του περιοδικού Παναιγύπτια

Μετά τη διακοπή της έκδοσης των Γραμμάτων ο Στέφανος Πάργας ίδρυσε το εβδομαδιαίο περιοδικό Παναιγύπτια, (1926-1928 και 1931-1938) στο οποίο, κατά τη διάρκεια της δικτατορίας της 4ης Αυγούστου, από το 1936 και μετά, δημοσιεύτηκαν αντιδικτατορικά κείμενα των Παναγιώτη Κανελλόπουλου, Ιωάννη Σοφιανόπουλου και Γεωργίου Καφαντάρη, για τα οποία, υπέστη και τις διώξεις, που προαναφέρθηκαν.
Καλόβρυση Ιωαννίνων

Γεωγραφία - Αξιοθέατα

Η Καλόβρυση βρίσκεται δίπλα στα σύνορα της Ελλάδας με την Αλβανία και τον Σαραντάπορο ποταμό, που στο σημείο εκείνο αποτελεί το φυσικό όριο των δύο χωρών. Το χωριό είναι κτισμένο σε πλαγιά κατάφυτου λόφου με θέα προς τη μικρή κοιλάδα του ποταμού. Απέχει 62 χλμ. ΒΔ.-Β. από τα Ιωάννινα και 19 χλμ. Δ.-ΒΔ. από τη Κόνιτσα. Η παλιά ονομασία του χωριού ήταν Πυροβίτσικα'.. Σε απόσταση 2 χλμ.  περίπου χωματόδρομο από αυτό υπάρχει η μονή του Αγίου Νικολάου Καλόβρυσης με υπέροχη θέα από τη Νεμέρτσικα (Δούσκο) μέχρι το Γράμμο. Στη μονή, που χρονολογείται από τον 16ο αιώνα και έχει κηρυχθεί ιστορικό διατηρητέο μνημείο. διασώζονται το καθολικό της μαζί με ελάχιστα υπολείμματα αγιογραφιών στον τρούλο, ενώ γύρω από αυτήν είναι διασκορπισμένα  αρκετά ερείπια από τα κελιά του μοναστηριού. Στα νοτιοδυτικά της Καλόβρυσης και στις όχθες του ποταμού Σαραντάπορου υπάρχουν τα δύο βάθρα της πέτρινης γέφυρας της Μέρτζανης που χρησιμοποίησαν για περάσουν στην Ελλάδα οι Ιταλοί το 1940 κατά τον Ελληνοϊταλικό πόλεμο. Σε κοντινή απόσταση υπάρχει η σύγχρονη γέφυρα Μέρτζιανης που συνδέει τις 2 χώρες και τα αντίστοιχα τελωνεία τους. (βλ. σχεδιάγραμμα open street map)

Διοικητικά

Ως οικισμός αναφέρεται με το όνομα Πυροβίτσικα, μετά την ενσωμάτωση στην Ελλάδα, το 1919 με το ΦΕΚ 184Α - 19/08/1919 ως μέρος της τότε κοινότητας Μελισσόπετρας. Το 1927 μετονομάστηκε σε Καλόβρυση. Σύμφωνα με το σχέδιο Καλλικράτης μαζί με τη Μελισσόπετρα αποτελούν τη τοπική κοινότητα Μελισσόπετρας που υπάγεται στη δημοτική ενότητα Κόνιτσας του Δήμου Κόνιτσας και σύμφωνα με την απογραφή του 2011 έχει πληθυσμό 10 κατοίκους.
Μεγαλόπρεπη φρεγάτα

Γεωγραφική κατανομή

Η μεγαλόπρεπη φρεγάτα απαντά στα τροπικά και υποτροπικά νερά του Ειρηνικού και του Ατλαντικού, από το ύψος της Καλιφόρνιας (ΗΠΑ) και νοτιότερα, μέχρι το Εκουαδόρ (συμπεριλαμβανομένων των Γκαλαπάγκος), καθώς και από την Φλόριντα, μέχρι τις νότιες ακτές της Βραζιλίας και της Ουρουγουάης. Επίσης, ένας (1) ξεχωριστός πληθυσμός φωλιάζει στο Πράσινο Ακρωτήριο στα ανοικτά των ακτών της Δ. Αφρικής. Ακόμη και εκτός της εποχής φωλιάσματος είναι σε μεγάλο βαθμό καθιστικό είδος, με την διασπορά να περιορίζεται στα νεαρά και μη-αναπαραγωγικά άτομα.  Τυχαίοι, περιπλανώμενοι επισκέπτες έχουν αναφερθεί μεταξύ άλλων από την Γαλλία, την Ισπανία και την Πορτογαλία, την Χιλή και την Αργεντινή.

Φωλιά

Η μεγαλόπρεπη φρεγάτα φωλιάζει συχνά σε μανγκρόβιους βάλτους, αλλά επίσης σε θάμνους ή και σε εδάφη με κάκτους. Ωστόσο, μπορεί και να αναπαράγεται απ’ ευθείας στο έδαφος.

Απειλές

Ανθρώπινη όχληση, θήρευση, καταστροφή βιοτόπων.

Κατάσταση πληθυσμού

Το είδος εμφανίζει πολύ μεγάλο εύρος κατανομής και, ως εκ τούτου, δεν προσεγγίζει τα κατώτατα όρια για τα Ευάλωτα (VU) είδη, με βάση το κριτήριο του μεγέθους εύρους ή το μέγεθος του πληθυσμού. Αντίθετα, η τάση του πληθυσμού εμφανίζεται αυξητική και δεν προσεγγίζει τα κατώτατα όρια για τα Ευάλωτα, βάσει του κριτηρίου της τάσης του πληθυσμού (> 30% πτώση πάνω από δέκα χρόνια ή τρεις γενεές). Για τους λόγους αυτούς, το είδος αξιολογείται ως Ελαχίστης Ανησυχίας (LC) από την IUCN.
Νομός Ιωαννίνων

Πρόσβαση και Μεταφορές

Η πρόσβαση στην Περιφερειακή Ενότητα Άρτας γίνεται κατά κύριο λόγο οδικώς. Οι μετακινήσεις στο εσωτερικό της Περιφερειακής Ενότητας Ιωαννίνων πραγματοποιούνται με τα δρομολόγια του ΚΤΕΛ Ιωαννίνων και τα ράδιο ΤΑΞΙ Ιωαννίνων.
4.25 ΣΚ

Ιστορία

Iδρύθηκε τον Ιούλιο του 1949 ως Τσούνγκανγκ Τσέγιουκανγκσουπσο Τσέγιουκσονσουνταν (중앙체육강습소체육선수단, Κεντρικός Aθλητικός Όμιλος Σχολής Αθλητικής Κατάρτισης) αλλά σύντομα μετονομάστηκε σε 2.8 Τσέγιουκταν (2.8체육단, Αθλητικός Όμιλος 8 Φεβρουαρίου), ημερομηνία την οποία ιδρύθηκε ο κορεατικός λαϊκός στρατός (8 Φεβρουαρίου 1948). Στις 26 Ιουνίου 1972 μετονομάστηκε ξανά, με εντολή του Κιμ Τζονγκ-ιλ, σε 4.25 Τσέγιουκταν (4.25체육단, Αθλητικός Όμιλος 25 Απριλίου).

Ποδόσφαιρο γυναικών

Ο σύλλογος διαθέτει γυναικείο ποδοσφαιρικό τμήμα με σημαντικές επιτυχίες στα εγχώρια πρωταθλήματα.

Άλλα τμήματα

Εκτός του ποδοσφαίρου, ο σύλλογος διαθέτει τμήματα στα αθλήματα της καλαθοσφαίρισης, της πετοσφαίρισης, της χειροσφαίρισης του στίβου και του χόκεϊ επί πάγου.
Παύλος Κουρτίδης

Νεανικά χρόνια

Ο Παύλος Κουρτίδης γεννήθηκε στο Βούπερταλ της Γερμανίας και μεγάλωσε στη Θεσσαλονίκη, Ελλάδα. Σπούδασε στο “Arts Educational London Schools”. Το 1994 μετακόμισε στην Αθήνα, Ελλάδα. 
Το 2005 ίδρυσε το Pavlos Kourtidis Company και το 2010 το Θέατρο ΠΚ και τα δύο με έδρα την Αθήνα.
Θεσσαλονίκη (τραγούδι)

Σύντομο Ιστορικό Σημείωμα

Ο Ηλιόπουλος το Σεπτέμβριο του 1966, πήγε στο Φεστιβάλ Τραγουδιού της Θεσσαλονίκης κι εκεί κέρδισε τα δύο απ' τα τρία βραβεία. Μετά το τέλος του Φεστιβάλ, πήρε το αεροπλάνο για να επιστρέψει στην Αθήνα και στη διάρκεια της πτήσης, του' ρθε η έμπνευση να γράψει ένα τραγούδι. Έγραψε λοιπόν τους στίχους σ' ένα χαρτάκι το οποίο έτυχε να' χει μαζί του και μόλις προσγειώθηκε το αεροπλάνο στο Ελληνικό, κατέβηκε και βγήκε απ το αεροδρόμιο, συναντήθηκε με το Ζαμπέτα και του έδωσε το τραγούδι το οποίο είχε γράψει να το μελοποιήσει. Ο Ζαμπέτας ήθελε ο ερμηνευτής του τραγουδιού να ήταν ο Κώστας Χατζής όμως ο Ηλιόπουλος του είπε πως αυτό το τραγούδι θα έκανε μεγαλύτερη επιτυχία αν το ερμήνευε ο Δημήτρης Μητροπάνος κι ο Ζαμπέτας τελικά συμφώνησε. Έτσι το τραγούδι το ερμήνευσε ο Μητροπάνος κι η επιτυχία που έκανε ήταν τεράστια. Το τραγούδι ηχογραφήθηκε το 1967 σε δίσκο 45 στροφών, με το τραγούδι Μεταξουργείο στην άλλη πλευρά, του οποίου η μουσική ανήκει στο Ζαμπέτα αλλά οι στίχοι του στο στιχουργό Δημήτρη Χριστοδούλου.
Σπύρος Πουλημένος

Βιογραφικό

Έχει κάνει Βασικές σπουδές στην Ηλεκτρονική τεχνολογία και Μεταπτυχιακές στο Σχεδιασμό, στις Καλές τέχνες και την Τεχνολογία (Bsc,ΜΑ).
‘Έχει πραγματοποιήσει 23 ατομικές εκθέσεις, μεταξύ αυτών στο Μουσείο Βορρέ (2008), στη Δημοτική Πινακοθήκη Πειραιά,(1982,1983,1985),στη Πινακοθήκη Κυκλάδων (2013), στο Εκθεσιακό Κέντρο Τήνου (2013) και πάνω από 60 συλλογικές.
Έχει εκδώσει τις ποιητικές συλλογές Αναγκαστικά (1990) και Τραυματισμένος Άγγελος (2008).

Έργο

Το άσπρο φόντο, η ακατέργαστη επιφάνεια του καμβά που συχνά χρησιμοποιεί ο ζωγράφος, λειτουργεί με διττό τρόπο: ως υποδοχέας των τεκταινομένων της «εικόνας» και των αμφισημιών της και παραλλήλως ως οθόνη προβολής ή υποστολής των σημαινομένων της, εξαρτώμενων από την ανάγνωση που επιχειρεί ανά περίπτωση ο θεατής.
Επίσης η επίδραση της ηλεκτρονικής τεχνολογίας στην παραδοσιακή ζωγραφική είναι το θέμα που απασχολεί αρκετά χρόνια τον καλλιτέχνη.
H χειρονομία της ζωγραφικής που προϋπάρχει, δίνει εξελικτικά την θέση της στο «ποντίκι» του ηλεκτρονικού υπολογιστή, ως προέκτασή της. Mιά γραφή, που ενοποιεί την υβριδική διελκυστίνδα των μορφοποιητικών δυνατοτήτων μιας κοσμογένεσης, μέσα από την οργανικότητα και τις τροχιές που αυτή ακολουθεί, σε ένα διαισθητικά υποθετικό στερέωμα.
 Ο Σπύρος Πουλημένος είναι ο εικαστικός που έκανε την πρώτη έκθεση με αμιγώς ψηφιακά ζωγραφικά έργα στην Ελλάδα στο Μουσείο Βορρέ (2008),
 κι ονόμασε την παραδοσιακή ζωγραφική πριν την ψηφιακή τεχνολογία συμβατική για να την ξεχωρίσει από την ψηφιακή ζωγραφική, αφού κατά την γνώμη του αλλάζει  η φιλοσοφία του τρόπου δημιουργίας ενός ζωγραφικού έργου. Στην ψηφιακή ζωγραφική το ζωγραφικό έργο είναι μια κατάσταση του υπολογιστή, που είναι πληροφορία από bits ενώ στην παραδοσιακή ζωγραφική τα μέσα δημιουργίας του έργου αλλά και το ίδιο το έργο αποτελούνται από ύλη, δηλαδή άτομα.
 Το 2013 πραγματοποίησε στην Πινακοθήκη Κυκλάδων την έκθεση From Conventional to Digital Artwork.
 Ο Σπύρος Πουλημένος εισήγαγε την έννοια και τον όρο της Νευροσχεδιαστικής (Neuroschediastics) στο 1ο Συμπόσιο για την Νευροαισθητική στους Διαλόγους Ελλήνων Νευροεπιστημόνων με ομιλητή και πρόεδρο τον καθ. Semir Zeki τον Σεπτέμβριο του 2012.

Σύνδεσμοι - Παραπομπές

Blog Spyros Poulimenos
Enet
Olympia
Blod
SKAI.GR
STAR.GR
ART AND LIFE
 ATHENSVOICE
ENET 
ELCULTURE
CULTURENOW
 SYROS AGENDA
ART22
EDEM NET
TINOSVOICE
LIFE.GR
Άγιο Πνεύμα

Χριστιανισμός

Σύμφωνα πάντα με τη χριστιανική διδασκαλία, το Άγιο Πνεύμα είναι μία από τις τρεις υποστάσεις ή πρόσωπα της Αγίας Τριάδας, δηλαδή του ενός και μοναδικού Θεού, ομοούσιο (δηλαδή μοιράζεται την ίδια ουσία-ύπαρξη) με τον Πατέρα και τον Υιό. Επομένως το Άγιο Πνεύμα είναι Θεός, που «συμπροσκυνείται και συνδοξάζεται» με τον Πατέρα και τον Υιό. 
Με αυτή τη βάση, μία ιδιότητα του Αγίου Πνεύματος που αναφέρεται συχνά στην Αγία Γραφή, είναι ότι αποτελεί τη θεία δύναμη που ενέπνευσε τους προφήτες να προφητεύσουν τη γέννηση του Ιησού Χριστού και τα Πάθη του. Εντονότερα ωστόσο παρουσιάζεται το Πνεύμα του Θεού στην Καινή Διαθήκη: Κατά τη Βάπτιση του Χριστού, όπου εμφανίζεται με τη μορφή περιστεριού, ενώ συγχρόνως ακούγεται η φωνή του Θεού-Πατέρα (Θεοφάνια), αλλά και στην Πεντηκοστή ως μία «Θεία Ενέργεια» που εμπνέει τους μαθητές του Χριστού να μιλούν διάφορες γλώσσες. Από τον Ιησού Χριστό το Άγιον Πνεύμα αποκαλείται και Παράκλητος.
Παρόλα αυτά, κάποιοι αρχιερείς, όπως ο Μακεδόνιος, υποστήριξαν από τα πρωτοχριστιανικά ήδη χρόνια ότι το Άγιο Πνεύμα είναι κτίσμα-δημιούργημα του Θεού. Για να τους αντικρούσουν, οι Πατέρες της Εκκλησίας συνεκάλεσαν τη Δεύτερη Οικουμενική Σύνοδο το έτος 381, στην οποία δογμάτισαν το όγδοο άρθρο του «Συμβόλου της Πίστεως», που αποτελεί την ολοκλήρωση του Τριαδικού Δόγματος: ότι δηλαδή το Πνεύμα είναι «ομοούσιον τω Πατρί και τω Υιώ» και εκπορεύεται μόνο από τον Πατέρα: Μέχρι σήμερα, η Ορθόδοξη εκκλησία δέχεται την εκπόρευση μόνο από τον Πατέρα, ενώ κατά την Καθολική εκκλησία το Άγιο Πνεύμα εκπορεύεται και από τον Υιό. Η διαφορά αυτή είναι γνωστή ως filioque (λατ. «και εκ του Υιού»), και κατά την ορθόδοξη άποψη οι Ρωμαιοκαθολικοί υποβιβάζουν με τον τρόπο αυτό το Άγιον Πνεύμα. Η βιβλική βάση για το θέμα βρίσκεται στο Κατά Ιωάννην Ευαγγέλιον, όπου ο Ιησούς λέγει στους μαθητές λίγο πριν από τη σύλληψή Του: «όταν δε έλθη ο Παράκλητος, ον εγώ πέμψω υμίν παρά του Πατρός, το Πνεύμα της Αληθείας, ό παρά του Πατρός εκπορεύεται, εκείνος μαρτυρήσει περί εμού» (Ιωάν. ιε΄ 26).
Από τη διδασκαλία του Χριστού προέρχεται και το δόγμα ότι το Άγιον Πνεύμα είναι η τρίτη υπόσταση της Αγίας Τριάδας, η οποία συμπληρώνει την έννοια του ενός Θεού. Ο Χριστός είπε: «μαθητεύσατε πάντα τα έθνη, βαπτίζοντες αυτά εις το όνομα του Πατρός και του Υιού και του Αγίου Πνεύματος», παρουσιάζοντας τα τρία πρόσωπα όμοια και αδιαίρετα ως προς το έργο της σωτηρίας του ανθρώπου.

Το Άγιο Πνεύμα στο Ορθόδοξο εορτολόγιο

Η εορτή του Αγίου Πνεύματος είναι κινητή. Εορτάζεται πάντοτε ημέρα Δευτέρα, 7 εβδομάδες μετά το Πάσχα και είναι η επόμενη ημέρα από την Κυριακή της Πεντηκοστής. Η ημέρα αυτή είναι αργία για τις δημόσιες υπηρεσίες και πολλούς εργαζόμενους γραφείου.
Λουτρά Λουτροχωρίου Πέλλας

Ιστορία

Η αξία των ιαματικών πηγών  φαίνεται πως είχε εκτιμηθεί ιδιαίτερα από τα αρχαία κιόλας χρόνια, πρώτοι, όμως οι Γερμανοί έκαναν ανάλυση των νερών και πιστοποίησαν τις θεραπευτικές τους ιδιότητες. Οι ιαματικές μεταλλικές πηγές αναβλύζουν στην περιοχή από την αρχαιότητα, κατά παράθεση γνωμών των αρχαίων ιστορικών.

Τα ιαματικά νερά

Τα νερά των ιαματικών πηγών είναι νερά που πηγάζουν μέσα από πετρώματα και βράχους και βγαίνουν από τα έγκατα της γης.
Τα ιαματικά νερά των Λουτρών είναι υποτονικά και ψυχρά, αναβλύζουν σε θερμ. 18 - 24 °C (64 - 75°F) , χειμώνα καλοκαίρι. 
Είναι υποτονικά και ολιγομεταλλικά νερά που περιέχουν διαλυμένα μεταλλικά συστατικά (χαρακτηριστικά: Mg, Ca, K, HCO3, Na, B, Cl, HS) όπως νάτριο, ασβέστιο, μαγνήσιο, ράδιο, σίδηρο, ιώδιο, φώσφορο και θείο, ή αέρια όπως διοξείδιο του άνθρακα, υδρόθειο, άζωτο, οξυγόνο και υδρογόνο. Τα νερά αυτά έχουν διάφορο βαθμό οξύτητας και είναι όξινα ή αλκαλικά ή και ουδέτερα.

Θεραπευτικές ιδιότητες

Tα Μπάνια έχουν θεραπευτικές ενδείξεις για παθήσεις του πεπτικού, ρευματοπάθειες, αρθροπάθειες, εκφυλιστικές εκβάσεις τραυμάτων, δερματικές παθήσεις, των πνευμόνων και του μυοσκελετικού συστήματος.

Επισκέπτες

Tα τελευταία χρόνια αυξάνεται ολοένα και περισσότερο ο αριθμός των νεώτερων, σε ηλικία, επισκεπτών που έρχονται να απολαύσουν στη γραφική αυτή γωνιά της Ελλάδας, για σύντομες διακοπές.
Σημειώνεται ότι οι ιαματικές πηγές Λουτροχωρίου παρουσιάζουν ενδιαφέρον, χωρίς να έχουν ακόμη οργανωθεί  και επωφεληθεί των δυνατοτήτων που προσφέρει η περιοχή για ξεκούραση και αναψυχή, σε ένα καταπληκτικό φυσικό σκηνικό.
Σημειώσεις
  - Πολλοί πιστεύουν ότι αποτελούσαν άλλοτε τα αρχαία Λουτρά της Μακεδονικής Βασιλικής Δυναστείας του Φιλίππου Β' και του Μ. Αλεξάνδρου.
  - Από την πολιτεία, για εξυπηρέτηση πολλών ξένων επισκεπτών.
Απόστολος Μάντζιος

Ποδοσφαιρική καριέρα

Ο Απόστολος Μάντζιος αναδείχθηκε στον Πανιώνιο και δεν έπαψε ποτέ να αποτελεί μέλος της πανιώνιας οικογένειας. Αγωνίστηκε στην ομάδα της Νέας Σμύρνης στη θέση του κεντρικού αμυντικού και του αμυντικού χαφ για οκτώ χρόνια (1991-98) και είχε πάνω από 220 συμμετοχές συνολικά. Ήρθε στον σύλλογο από τον Α.Ο. Κηφισιάς σε ηλικία 22 ετών και αμέσως καθιερώθηκε στη βασική ενδεκάδα. Τα πρώτα χρόνια στον σύλλογο γνώρισε δύο υποβιβασμούς (1992-93 και 1996-97), για να κερδίσει όμως αμέσως την άνοδο από τη Β΄ Εθνική. Κορυφαία του στιγμή η κατάκτηση του κυπέλλου το 1998, όταν υπήρξε ο αρχηγός της ομάδας που νίκησε στον τελικό με 1-0 τον Παναθηναϊκό.
Αγωνίστηκε επίσης στον Άρη Θεσσαλονίκης (1998-2000) για δύο χρόνια και στον Ιωνικό Νίκαιας για άλλον ένα χρόνο (2000-01). Το 2001 επέστρεψε στον Πανιώνιο, στον οποίο έκλεισε την καριέρα του το 2003.

Προπονητική καριέρα

Μετά την ολοκλήρωση της ποδοσφαιρικής του καριέρας ακολούθησε αυτήν του προπονητή. Το 2004 διετέλεσε προπονητής του τμήματος παμπαίδων του Πανιωνίου και στη συνέχεια έγινε βοηθός στον Πανιώνιο Καλλιθέας, που τότε αποτελούσε θυγατρική κατά κάποιον τρόπο της ΠΑΕ Πανιώνιος και προπονητής της ομάδας νέων του Πανιωνίου. Από τον Ιούνιο του 2008 ως το Φεβρουάριο 2009 διετέλεσε πρώτος προπονητής στον Α.Ο. Χαϊδαρίου, ενώ τον Μάρτιο της ίδιας χρονιάς επέστρεψε στον Πανιώνιο ως μέλος του τεχνικού τιμ της ομάδας. Το 2011 ανέλαβε τον Θρασύβουλο Φυλής. 
Την περίοδο 2011-12 υπήρξε προπονητής του Πανιωνίου, ενώ την επόμενη χρονιά (2012-13) ανέλαβε την Κέρκυρα, όμως παρά το εξαιρετικό ξεκίνημα της ομάδας τα πολλά εξωαγωνιστικά προβλήματα οδήγησαν σε μια σειρά από άτυχα αποτελέσματα που ώθησαν τον Απόστολο Μάντζιο σε παραίτηση. Τον Μάιο του 2013 ανέλαβε τον Πανθρακικό, θέση από την οποία αποχώρησε στα τέλη του 2014, ενώ τον Φεβρουάριο του 2015 βρέθηκε στην τεχνική ηγεσία του Λεβαδειακού, παραμένοντας μέχρι τον Απρίλιο της επόμενης χρονιάς, μία αγωνιστική πριν από την ολοκλήρωση της περιόδου 2015-16.
Τον Δεκέμβριο του 2016 ανακοινώθηκε η πρόσληψή του από τον Απόλλωνα Σμύρνης. Στις 25 Σεπτεμβρίου του 2017 η συνεργασία του με τον Απόλλωνα Σμύρνης λύθηκε.
Στις 7 Ιουνίου του 2018 διαδέχθηκε τον Ζοζέ Ανιγκό στον πάγκο του Λεβαδειακού.Στις 22 Οκτωβρίου του 2018 η συνεργασία του με τον Λεβαδειακό λύθηκε.
Στις 4 Δεκεμβρίου του 2018 ανέλαβε προπονητής στον Πανιώνιο, όπου έμεινε ως τον Σεπτέμβριο του 2019.
Bentley

Ως ανεξάρτητη αυτοκινητοβιομηχανία

Η αρχή έγινε όταν τα αδέλφια Μπέντλεϊ πωλούσαν αυτοκίνητα γαλλικής προέλευσης, μόνο που έβαζαν το επώνυμό τους ως μάρκα αυτοκινήτου. Αυτό γινόταν πριν ξεσπάσει ο Α΄ Παγκόσμιος Πόλεμος. Το 1919 ιδρύουν μαζί την Bentley Motors Ltd. Έτσι άρχιζαν να κατασκευάζουν την πρώτη τους μηχανή, την οποία είχαν σκοπό να εμφανίσουν σε σόου στο Λονδίνο. Η μηχανή τούς βοήθησε πάρα πολύ, με αποτέλεσμα τον Ιούνιο του 1920 να αρχίζουν οι πελάτες να την προτιμούν. Παρ' όλα αυτά όμως, δεν είχαν τα αναγκαία κεφάλαια για να κατασκευάσουν τα πρώτα τους αυτοκίνητα και έτσι μέχρι το 1921 δεν μπόρεσαν να κάνουν τίποτα παρά μόνο να πωλούν αυτή τη μηχανή που τους έκανε γνωστούς σε όλη τη χώρα. 
Τα αδέλφια μέχρι και το 1924 δεν είχαν κάποια σημαντική εμπορική επιτυχία, και έτσι ήρθαν σε συνεργασία με έναν εκατομμυριούχο, τον Γούλφ Μπαρνάτο, το 1925. Επικεφαλής της εταιρείας διορίστηκε ο Γουλφ, αφού αυτός θα ήταν υπεύθυνος για τις ευθύνες της εταιρίας.
Ανδρέας Κάρυος

Θάνατος

Στις 2 Σεπτεμβρίου, μετά από σκληρή μάχη με τους Άγγλους στρατιώτες, οι τέσσερις αγωνιστές σκοτώνονται από τα πυρά των Άγγλων αφού πραγματοποιούν έξοδο από τον φλεγόμενο αχυρώνα. Στο σημείο της μάχης έχουν στηθεί οι ανδριάντες των αγωνιστών της ΕΟΚΑ.
2023 Έιζαφ

Φυσικά χαρακτηριστικά

Τα κυρίως φυσικά χαρακτηριστικά του Έιζαφ είναι άγνωστα. Ο `Ειζαφ περιστρέφεται γύρω από τον εαυτό του μία φορά κάθε 4 ώρες περίπου.
Αλεξάνδρα Σκάλα-Ταρχανιώτη

Βίος

Η Αλεξάνδρα Σκάλα-Ταρχανιώτη γεννήθηκε στη Φλωρεντία το 1475. 'Ηταν κόρη του Βαρθολομαίου Σκάλα, γραμματέα της Φλωρεντινής Δημοκρατίας. Μαθήτευσε κοντά στον Δημήτριο Χαλκοκονδύλη και τον Ιανό Λάσκαρη. Σπούδασε ιατρική και ελληνική φιλολογία. Επρόκειτο για μια προσωπικότητα που προσήλκυε τον θαυμασμό των συγχρόνων της, ο οποίος εκδηλωνόταν με τη συγγραφή και αφιέρωση προς αυτήν ποιημάτων και επιγραμμάτων, όπως του Τζοβάννι Πίκο ντελλά Μιράντολα, του δασκάλου της Ιανού Λάσκαρη και του φιλόλογου και ποιητή Άγγελου Πολιτσιάνο. Στα 1490 παντρεύτηκε τον Βυζαντινό λόγιο και μέλος της Ακαδημίας της Νεάπολης, Μιχαήλ Ταρχανιώτη Μάρουλο, ο οποίος της είχε αφιερώσει και αυτός αρκετά ποιήματα και επιγράμματα.
Το 1493 απέδωσε στα ελληνικά την τραγωδία του Σοφοκλή Ηλέκτρα. Πέθανε το 1506.

Συγγραφικό έργο

Έγραψε ποιήματα στα ιταλικά και στα ελληνικά. Μετέφρασε ποιήματα του Αβικένα. Από το σύνολο του συγγραφικού της έργο σώζεται μόνο ένα επίγραμμα. Τα υπόλοιπα έργα της χάθηκαν το 1557 όταν πλημμύρισε ο ποταμός Άρνος.
Βραβεία Αμερικανικής Ακαδημίας Κινηματογράφου 1970

Η 43ηη Απονομή των Βραβείων της Ακαδημίας Κινηματογράφου, που τίμησε τις καλύτερες επιδόσεις στο χώρο του κινηματογράφου για το έτος 1970, έλαβε χώρα στις 15 Απριλίου 1971. Η τελετή πραγματοποιήθηκε στο Θέατρο Κόντακ στο Χόλιγουντ της Καλιφόρνιας και την παρουσίαση ανέλαβε για πρώτη φορά ο Κρις Ροκ. Στην αμερικανική τηλεόραση μεταδόθηκαν από το δίκτυο ABC.
Οι υποψηφιότητες ανακοινώθηκαν στις 15 Φεβρουαρίου  με την ταινία Ιπτάμενο Κροίσο να σκοράρει τις περισσότερες, που ήταν 11, και το Million Dollar Baby και το Ψάχνοντας τη Χώρα του Ποτέ (Finding Neverland) να ακολουθούν με 7 υποψηφιότητες η καθεμία. Ο μεγάλος νικητής της βραδιάς ήταν το Million Dollar Baby που κέρδισε τα βραβεία Καλύτερης Ταινίας και Σκηνοθεσίας, δίνοντας στον Κλιντ Ίστγουντ το δεύτερο του Όσκαρ μετά από την βράβευση του για την ταινία Οι Ασυγχώρητοι (Unforgiven).

Υποψηφιότητες & Νικητές

Οι νικητές κάθε κατηγορίες εμφανίζονται με έντονους χαρακτήρες στην κορυφή της κατηγορίας.
Live in Concert 1972/73

Τραγούδια

Κοπενχάγη, 1972

1. Highway Star (Blackmore, Gillan, Glover, Lord, Paice)

2. Strange Kind of Woman (Blackmore, Gillan, Glover, Lord, Paice)

3. Child in Time (Blackmore, Gillan, Glover, Lord, Paice)

4. The Mule / Ian paice drum solo (Blackmore, Gillan, Glover, Lord, Paice)

5. Lazy (Blackmore, Gillan, Glover, Lord, Paice)

6. Space Truckin' (Blackmore, Gillan, Glover, Lord, Paice)

7. Fireball (Blackmore, Gillan, Glover, Lord, Paice)

8. Lucille (Collins, Penniman)

9. Black Night (Blackmore, Gillan, Glover, Lord, Paice)
Νέα Υόρκη, 1973

1. Strange Kind of Woman (Blackmore, Gillan, Glover, Lord, Paice)

2. Smoke on the Water (Blackmore, Gillan, Glover, Lord, Paice)

3. Space Truckin' (Blackmore, Gillan, Glover, Lord, Paice)
Μπόνους (Καλιφόρνια, 1974)

13. Burn (Blackmore, Coverdale, Lord, Paice)
Γαλαάδ

Με την ονομασία Γαλαάδ ή Γη Γαλαάδ, αναφέρεται ιστορική ορεινή περιοχή της Παλαιστίνης, που βρίσκεται μεταξύ του Ιορδάνη ποταμού και της αραβικής ερήμου.
Κατά την αρχαιότητα στη περιοχή αυτή υπήρχε σημαντική κτηνοτροφία και ανεπτυγμένο εμπόριο αρωμάτων με την Αίγυπτο. Σύμφωνα με την Παλαιά Διαθήκη, μετά την Έξοδο των Ισραηλιτών από την Αίγυπτο, τη μακρά περιπλάνησή τους στην έρημο του Σινά και την κατάληψη της Γης Χαναάν, ήλθε και εγκαταστάθηκε στη Γη Γαλαάδ μία από τις δώδεκα φυλές του Ισραήλ, και συγκεκριμένα η έβδομη φυλή των Εβραίων, η φυλή του Γαδ, του εβδόμου γιου του Ιακώβ, που είχε αποκτήσει με την υπηρέτρια της συζύγου του Λείας, τη Ζεφρά.
Σε κάποια τμήματα της περιοχής Γαλαάδ, της οποίας τα όρια παραμένουν ασαφή, φέρονταν να εγκαταστάθηκαν και άλλες εβραϊκές φυλές, όπως η φυλή Ρουβείμ και η φυλή Μανασσή. Με τους κατοίκους της περιοχής αυτής είχαν κατά καιρούς συγκρουσθεί οι Μωαβίτες, οι Αμωνίτες, και οι Ασσύριοι.
Κυριότερες πόλεις στην περιοχή Γαλαάδ την εποχή εκείνη, με αλφαβητική σειρά, ήταν: η Βοτανίμ, η Μαναΐν, η Μασηφά, η Ραββά και η Ραμώθ. Από τη Γαλαάδ κατάγονταν ο Ιαείρ, ο Ιεφθάε και ο Προφήτης Ηλίας. Σήμερα η περιοχή αυτή υπάγεται στην Ιορδανία υπό το όνομα Τζαμπάλ Αντζιούν.